
Els nivells de contaminants orgànics persistents s'han analitzat al múscul i al fetge 
d'exemplars de tonyina (Thunnus thynnus) i bacora (Thunnus alalunga) a aigües de les Illes 
Balears. Aquests dos predadors apicals de la xarxa tròfica epipelàgica es troben exposats a 
alts aports de contaminants orgànics, tant de manera directa com indirectament a 
conseqüència de la bioacumulació dels mateixos dins la xarxa tròfica. El resultats revelen 
que, en general, les concentracions obtingudes de tots els compostos analitzats són més 
elevades a la tonyina que a la bacora. De fet, el fetge de la tonyina presenta valors molt 
elevats de PCBs i derivats del DDT i PBDEs. Cal destacar que els valors d'alguns dels 
compostos analitzats són superiors als límits legals establerts per al consum humà. És 
recomanable doncs, que es realitzin programes urgents de seguiment dels nivells de 
contaminació orgànica en els esglaons apicals de les xarxes tròfiques. A més, és important 
determinar les implicacions socials, sanitàries, econòmiques i ecològiques que pot tenir 
aquest tipus de contaminació a les Balears.. 

HIGH LEVELS OF ORGANOCHLORINE POLLUTANTS IN THE TUNIDS Thunnus 
thynnus AND Thunnus alalunga AT THE BALEARIC ISLANDS. Persistent 
organochlorine polluntant levels have been analysed in the muscle and liver of Thunnus 
thynnus i Thunnus alalunga in the Balearic waters. These two species are apical predators 
of the throphic web and they are directly exposed to high organochlorine compounds and 
indirectly by the bioaccumulation of pollution into the throphic web. The present results 
show that the pollutant concentrations analyzed are higher at T. thynnus than the 
concentrations at T. alalunga. In fact, the PCBs, DDT derivates and PBDEs leves in the 7. 
thynnus liver are high. It is important to note that some of the studied subtances present 
higher legal concentrations for human consumption. It could be necessary to establish 
urgent monitoring programmes to evaluate the organochlorine pollutant concentrations in 
the apical levels of the throphic web. Moreover, it is important to determinate the social, 
sanitary, economic and ecologic implications by this pollution in the Balearic environment 

Introducció 


La tonyina Thunnus thynnus (Linnaeus, 
1758), integrada dins la família dels 
Scombridae, és una espècie d'indubtable 
interès comercial (Fromentin i Powers, 
2005). La seva biologia, migracions i pesca 
han estat objecte d'estudi des del temps 
d'Aristòtil. Per una altra banda, la bacora, 
Thunnus alalunga (Bonaterre, 1788), és 
també un escòmbrid migrador, i encara que el 
seu nivell de captures anuals és inferior al de 
T. thynnus, és un dels grans pelàgics més 
preuats per al consum humà (Collette i 
Nauen, 1983). Ambdues espècies pertanyen 
al grup dels túnids, peixos epi- i 
mesopelagiques cosmopolites a aigües 
tropicals i temperades incloent la mar 
Mediterrània. La biologia de T. thynnus i de T. 
alalunga a aigües de les Balears s'ha estudiat 
a estats larvaris i post-larvaris, en els quals 
s'ha descrit que guarden una estreta relació 
amb els paràmetres fisicoquímics de l'aigua, 
a més, aquests estudis han permès identificar 
les Illes Balears com una zona de posta 
d'ambdues espècies (Alemany et al., 2006). 

La Mediterrània es troba sotmesa als 
aports constants de substàncies d'origen 
antròpic que, en molt de casos, inclouen 
substàncies molt persistents al llarg del 
temps, poc degradables i que a més presenten 
valors de bioacumulació a la xarxa tròfica. 
L'hexaclorobenzè (HCB), els derivats del 
diclor difenil tricloretà (DDT) i els bifenils 
policlorats (PCBs) són contaminants 
orgànics persistents (POPs) molt coneguts a 
la mar Mediterrània. Recentment, s'han 
detectat alts nivells de POPs a la tonyina al 
Golf de Palerm (Tirré sur) i a túnids d'aigúes 
espanyoles (Corsolini et al., 2007, Gomara 
et al., 2005) que posen de manifest l'interès 
d'avaluar-los a exemplars de les Balears. 

Els escassos estudis realitzats a zones 
litorals de les Illes Balears presenten valors 
moderats de contaminació, tant en metalls 
pesats com en contaminants orgànics a 
invertebrats marins (Deudero et al., 2007a, 


Deudero et al., 2007b). En canvi, no estan 
disponibles valors indicatius de 
contaminació química a organismes 
depredadors apicals de les xarxes tròfiques, 
com són els túnids en el cas de les xarxes 
pelàgiques. El present estudi té com a 
objectiu determinar els nivells de 
contaminants orgànics persistents a dues 
espècies (Thunnus thynnus i Thunnus 
alalunga) d'interès comercial capturades a 
les Balears, per tal de disposar d'un valor de 
referència d'aplicació a la gestió d'aquestes 
espècies. 


Materiali mètodes 


El juliol de 2006 se van capturar un 
exemplar de Thunnus thynnus i un altre de 
Thunnus alalunga en aigües de la costa de 
Sóller (oest de l'illa de Mallorca) a una 
distància d'entre 20 i 25 milles nàutiques de la 
costa, mitjançant la modalitat de curricà 
d'altura. Una vegada a bord les captures varen 
dipositar-se immediatament en gel per 
mantenir-les fresques. A l'arribada a port se 
va mesurar la talla a la forquilla (cm) i el pes 
total (kg) de cada exemplar (resultant 145 cm 
136 kg pera T. thynnus, i 90cmi 18 kg pera T. 
alalunga) i se va extreure una part del múscul 
de sota de l'aleta dorsal i per damunt de la 
línia lateral i una mostra del fetge de cada un 
dels exemplars capturats. En finalitzar el 
mostratge biològic, les mostres es van 
congelar a -20 °C fins al moment de les 
analítiques dels contaminants. 

A cada teixit (fetge i múscul) se varen 
determinar els nivells de contaminants 
orgànics organoclorats PCBs i pesticides 
(DDT, DDE i PBDEs) seguint diferents 
mètodes US-EPA basats en l'ús de 
l'espectrometria de masses d'alta resolució 
(HRMS) acoblada a la cromatografia de 
gasos d'alta resolució (HRGC) i quantificació 
per dilució isotòpica. Per als PCBs i DDTs es 
va utilitzar el mètode US-EPA 1668 i pels 
PBDEs el mètode 1614. S'han analitzat set 

congèners indicadors PCBs (IUPAC 28, 52, 
101, 118, 138, 153 i 180). Per altra banda, 
s'han analitzat els PBDEs corresponents a la 
mescla tècnica comercialitzada coneguda 
com a “penta-PBDEs” (47, 99, 100, 153, 154 
i 209). Pels DDTs, s'han analitzat els isomers 
0,p'1 p,p', a més dels metabòlits que aquests 
generen en degradar-se al medi ambient: el 
o,p'-DDD, el p,p'-DDD, el o,p'-DDE i el p,p'- 
DDE. 

Se va realitzar una extracció Soxhlet de la 
mostra fresca a la que prèviament se li havien 
addicionat els corresponents patrons interns 
marcats isotòpicament. Les impureses de 
l'extracte obtingut se varen eliminar 
mitjançant una columna empaquetada de 
Florisil" eluida amb una mescla d'hexà i 
diclormetà. Finalment, s'hi van afegir els 
corresponents patrons interns per calcular la 
recuperació del procés. 

Es va utilitzar un espectròmetre de 
masses d'alta resolució (Autospec Ultima, 
Micromass, Manchester, U.K.) acoblat a un 
cromatògraf de gasos d'alta resolució GC 
8000 series (Carlo Erba Instruments, Milan, 
Italy) equipat amb un injector automàtic CTC 
4200S. L'adquisició es va dur a terme en 
mode SIM i la resolució estàtica mínima va 
ser del 10% i l'energia d'ionització de 35 eV. 
El mode d'injecció va ser split less, utilitzant 
heli com a gas portador. Pels PCBs i els DDTs 
es va emprar la columna cromatogràfica 
capillar DB-5 (JiW Scientific, Folsom, CA, 
USA) de 60 m de llargada, 0.25 mm de 
diametre intern i 0.25 m de gruixa del 
recobriment intern. Pels PBDEs es va 
utilitzar una columna capillar HT5 (SGE, 
Melbourne, Australia) de 5 % phenyl - 
polycarbonare-siloxa de 15 m de llargada, 
0.25 mm de diàmetre intern 10.1 m d'espessor 
del recobriment intern. La quantificació es va 
dur a terme mitjançant el mètode de la dilució 
isotòpica. 

Les recuperacions analítiques dels 
patrons interns han estat entre el 80-99 % i els 
límits de detecció són 0,02 ng/g. Els resultats 
s'expressen en unitats de pes fresc. 


Resultats 


La taula 1 resumeix les concentracions 
dels diferents composts analitzats a ambdues 
espècies, Thunnus thynnus i Thunnus 
alalunga. Quan se comparen els dos peixos, 
T. thynnus presenta concentracions molt més 
elevades de contaminants que T. alalunga en 
tots els compostos analitzats. 

Els diferents congèneres de PCBs 
mostren concentracions sempre superiors al 
fetge que al múscul de les dues espècies 
estudiades; i són els CB153, CB138 i CB180, 
i els bifenils policlorats els que presenten 
concentracions màximes als dos individus. 
És destacable la diferència existent entre els 
valors del CB153 propers als 77 ng/g al fetge 
de T. thynnus respecte als 6 ng/g del mateix 
compost obtingut per al fetge de 7: alalunga. 

Les concentracions de pesticides derivats 
del DDT a Thunnus thynnus són molts elevats 
en alguns dels compostos (130 ng/g de pes 
fresc per al p-p'-DDE i 16.3 ng/g de pes fresc 
per al p-p-DDD).També són elevats a 
Thunnus alalunga en el cas del derivat p-p'- 
DDE amb una concentració de 17ng/g. 

Els polibromodifeniléters (PBDEs) 
presenten valors moderats que oscil-len entre 
0.2 i 3 ng/g de pes fresc, essent la suma de 
PBDEs al voltant de 8 ng/g de pes fresc. Al 
fetge de tonyina el valor màxim correspon al 
BDE47 amb 3 ng/g seguit de BDE154 i el 
BDE100. Una vegada més, la bacora 
presenta valors inferiors respecte a la 
tonyina, sense arribar en cap cas fins a valors 
de la unitat. 


Discussió 


Els processos de bioacumulació de 
contaminats orgànics a vertebrats marins 
s'han demostrat en túnids i cetacis en aigües 
espanyoles del Mediterrani i l'Atlàntic 
(Borrell et al., 2006). 

Els nivells de PCBs a Thunnus thynnus de 
les Illes Balears es troben dins el rang de 

Thunnus alalunga 


(ng/g) 

Múscul Fetge Múscul 
PCB # 28 0.01 0.08 0.04 
PCB # 52 0.03 0.68 0.17 
PCB # 101 0.11 2.06 1.50 
PCB # 118 0.04 1.92 0.63 
PCB # 153 0.35 5.89 6.78 
PCB # 138 0.31 5.44 5.73 
PCB # 180 0.28 2.62 4.31 
Total BCR 1.13 18.69 19.16 
0,p’-DDD 0.59 
p,p’-DDD 1.48 
0,p’-DDT 0.04 
p,p’-DDT 0.03 
0,p’-DDE 0.44 
p,p’-DDE 16.96 
Total DDTs 19.54 
BDE # 47 0.06 0.49 0.39 
BDE # 99 0.03 0.16 0.08 
BDE # 100 0.02 0.15 0.20 
BDE # 153 < MDL 0.02 0.03 
BDE # 154 0.02 0.14 0.25 
BDE # 209 0.02 0.05 0.03 
Total PBDEs 0.15 1.01 0.98 


Thunnus thynnus 


Blanc MDL OPUS 
ae (ig) 

Fetge Mitjana Error 
0.24 0.01 0.000 0.000 
LT 0.01 0.000 0.000 
15.46 0.02 0.012 0.014 
14.38 <MDL 0.039 0.055 

76.89 0.01 0.040 0.072 

66.27 0.01 0.046 0.083 

41.20 <MDL 0.006 0.011 

216.17 
5.31 N.D. 0.008 0.002 
16.29 N.D. 0.009 0.002 
0.50 N.D. 0.011 0.002 
1.04 N.D. 0.015 0.003 
2.85 N.D. 0.013 0.001 

129.99 0.03 0.018 0.002 

155.98 
3.09 0.1 0.006 0.008 
0.57 0.07 0.007 0.010 
1.67 0.02 0.007 0.010 
0.32 N.D. 0.007 0.007 
252 N.D. 0.007 0.007 
0.11 N.D. 0.002 0.001 
8.28 


Taula 1. Concentracions de contaminants orgànics persistents (ng/g de pes fresc) al múscul i fetge de bacora -Thunnus 
alalunga- i de tonyina - Thunnus thynnus- capturats a les aigües de les Illes Balears. <MDL significa que els valors 
estàn per davall dels límits de detecció, N.D. indica no detectable. 

Table 1. Organic compound concentrations (ng/g of wet weight) at the muscle and liver of Tunnus alalunga and 
bluefin Thunnus thynnus from waters of the Balearic Islands. <MDL indicates values under the detection limit, N.D: 


indicates non-detectable values. 


valors quantificats a tonyines analitzades a 
Sicília (Corsolini et al., 2007), el quals 
presenten les seves dades per classes d'edat, 
estimades a partir de la talla dels exemplars. 
Així, el nostre exemplar de T. thynnus, i en 
base als criteris de Corsolini et al. (2007) 
seria un juvenil de classe IV (d'entre 3 i 5 
anys), mentre que el de Thunnus alalunga es 
correspondria a un individu de 6-7 anys 
d'edat (Megalofonou et al., 2003). 

En relació als continguts de contaminants 
es de destacar que a les tonyines de classe IV 
de Sicília el valor promig de la suma de PCBs 


indicadors es de 255 ng/g, molt similar als 
trobats al nostre exemplar. Respecte dels 
valors de p-p'-DDE, els presents resultats 
(130 ng/g) són molt superiors als citats (50 
ng/g) per a exemplars de Thunnus thynnus de 
Sicília (Corsolini et al., 2007). En canvi, els 
nivells que hem detectat a Thunnus alalunga 
són inferiors als de T. thynnus. Es notable el 
fet de trobar concentracions detectables de 
DDT al fetge, tant de tonyina com de bacora, 
quan la utilització d'aquest pesticida està 
prohibida des de fa dècades, concretament 
des de l'any 1972 (Agència de Protecció 

Mediambiental de EE.UU., EPA). De fet, 
trobar DDT és un signe d'incorporació recent 
a les aigiies, i indicaria que aquestes tonyines 
podríen anar a alimentar-se a zones properes 
a llocs amb activitat agrícola. 

Els polibromodifeniléters (PBDEs), 
considerats contaminants emergents i 
inclosos en les normatives europees més 
recents (Directiva Marc de l'Aigua, DMA, 
llei 2000/60/ CE, DOCE, 2000), són molt 
emprats com a compostos retardants de flama 
i es troben presents a productes de poliester, 
plàstics i espumes (Domingo et al., 2006). De 
fet, actualment hi ha un increment de les 
quantitats de PBDEs que es troben a 
organismes marins per a consum humà 
(Domingo et al., 2006) comparats amb les 
concentracions de PCBs . En el present 
estudi, el PBDE 47, considerat com un dels 
congèneres més tòxics (Domingo ef al., 
2006), és el que presenta el valor més elevat 
en els dos peixos analitzats. 

Els resultats de l'acumulació de 
contaminants orgànics persistents a les dues 
espècies de túnids examinades presenta un 
patró decreixent en PCB>DDTs>PBDEs. 
Degut a l'elevada persistència i als processos 
de bioacumulació dels POPs a la xarxa tròfica 
marina, és urgent que s'establesquin mesures 
de control i seguiment dels nivells de 
contaminats des del fitoplàncton fins al 
predadors apicals. 

